GiliGold/VAD_KnessetCorpus huggingface dataset:
אברהם מיכאלי: לא כתוב בחוק.
אורית סטרוק: זה בדיוק מה שאני מסבירה.
אלי בן-דהן: דודו, זה לא כתוב.
אורית סטרוק: זה בדיוק מה שאני רוצה לשנות, אדוני היושב-ראש.
אורית סטרוק: אני אשמח אם תצביע יחד אתי בהסתייגות הזאת.
אברהם מיכאלי: הוא יצביע...
דוד רותם: עוד הסתייגות?
אלי בן-דהן: (8), (9) ו-(10).
אורית סטרוק: אחרי פסקה (7) אני מבקשת להוסיף פסקה (8), "טיפול שוטף בפניות מבקשים".
אלי בן-דהן: "ותיקיהם".
אברהם מיכאלי: "ותיקיהם".
אורית סטרוק: אני בהסתייגות לפסקה (8), "טיפול שוטף בפניות מבקשים".
אורית סטרוק: אני מבקשת, אם אפשר, את עזרת הרב אלי להסביר את ההסתייגות הזאת.
אלי בן-דהן: כפי שאמרתי, אנחנו פה בסעיף שעוסק בהגדרות התפקידים של מערך הגיור, וחלק מהן הוא לא רק הטיפול בפניות, אלא אנחנו רוצים להוסיף גם טיפול בתיקים שלהם, כי כפי שהגדרנו, מערך הגיור עוסק בכל התהליך המינהלי של הגיור, כדי שההליך המינהלי יהיה תהליך אחיד ותהליך שמקיף את כל עבודת הגיור, ההכנה לפני ונושא מינהלי של הבקשות עם התיקים.
אלי בן-דהן: אנחנו רוצים להוסיף את המילה "ותיקיהם".
אלי בן-דהן: זו הסתייגות אחת.
אלי בן-דהן: אני מוסיף הסתייגות שנייה.
אלי בן-דהן: גביית אגרות.
אלי בן-דהן: דבר שלא מופיע משום מה, למרות שהיה מדובר עליו, שתהיה סמכות למערך הגיור גם לעסוק בגביית אגרות.
משה גפני: הרב בן-דהן, לא כל כך הבנתי.
משה גפני: אתה סגן שר מטעם הממשלה שעוסק בעניין הזה.
משה גפני: אתה מופקד על החוק הזה.
משה גפני: זאת אומרת, לא תיאמו אתך את החוק?
אלי בן-דהן: דיברנו על זה שיש הצעת חוק ממשלתית - - -
משה גפני: מה הפירוש לזה?
דוד רותם: זה לא תואם אתו.
דוד רותם: זו הצעת חוק פרטית של אלעזר שטרן, שרוצה לקדם אותה.
משה גפני: אבל הוא סגן השר שמופקד על העניין.
דוד רותם: הוא סגן השר שמופקד, והחליט אלעזר שטרן ללכת נגד זה.
אורית סטרוק: סליחה, שנייה.
אורית סטרוק: זה סילוף של המציאות.
אורית סטרוק: דיברנו על זה - - -
משה גפני: יש פה הערות שהן כמעט - - -
דוד רותם: יש לו הערות שאתה חושב שהן נכונות, אבל אנחנו - - -
משה גפני: אני לא חושב שום דבר.
משה גפני: אני רק מסתכל מהטריבונה.
דוד רותם: טוב שאתה מסתכל מהטריבונה, תמשיך שם.
איילת שקד: האם אנחנו יכולים להחליט על הסעיף של גיור צה"ל לפחות, שזה יהיה מוסכם על כולם?
אלעזר שטרן: שלושת הדברים שהסכמתי והבוקר הורדתי, אני מסכים להחזיר.
אלעזר שטרן: מה שעכשיו אמרתם.
איילת שקד: בואו נגדיר אותם שיהיה ברור.
אורית סטרוק: מה בדיוק הדברים שאתה מוכן להחזיר?
הלשכה המשפטית: פסקאות (8), (9) ו-(10).
הלשכה המשפטית: אלה שמקודם נטענה על-ידי חבר הכנסת מיכאלי טענת נושא חדש לגביהן.
דוד רותם: נצטרך לעלות עם זה לוועדת הכנסת.
איילת שקד: אם הסעיף הזה מוסכם, אולי אפשר להצביע עליו.
איילת שקד: בואו נראה.
משה גפני: אי-אפשר להצביע, זה נושא חדש.
דוד רותם: רק תקראי בבקשה למיכאלי שיחזור בו מטענת נושא חדש.
איילת שקד: אלעזר, לפחות שנדע אנחנו על מה מסכימים.
איילת שקד: אתה מוכן להכניס את פסקות (8), (9) ו-(10), נכון?
אורית סטרוק: (8) כולל המילה "ותיקיהם"?
אלי בן-דהן: הוא אמר "כן".
איילת שקד: מה עם הנושא של הגיור של צה"ל, להוריד את המילה "מינהלית"?
אלעזר שטרן: נצביע לקראת הסוף.
אלעזר שטרן: תשאירי את זה.
דוד רותם: בסוף נצביע על זה, אחרי שנעבור את ועדת הכנסת.
אברהם מיכאלי: יש ממילא ועדת כנסת.
יריב לוין: צריך לעבור את ועדת הכנסת, אז חבל על הזמן.
איילת שקד: אתם לא רוצים להצביע על ההסתייגויות?
דוד רותם: אני לא יכול להצביע על ההסתייגויות.
הלשכה המשפטית: 7.
הלשכה המשפטית: ראש מערך הגיור "(א) ראש מערך הגיור יפעל לביצוע תפקידי מערך הגיור.
הלשכה המשפטית: (ב) ראש מערך הגיור יתמנה בידי הממשלה לפי הוראות סעיף 23 לחוק שירות המדינה (מינויים), התשי"ט–1959, לפי המלצת ועדה לאיתור ראש מערך הגיור; בהרכב ועדת האיתור יינתן ייצוג הולם לבני שני המינים.
איילת שקד: יש לנו פה הסתייגות שלדעתי גם שטרן מסכים עליה.
אורית סטרוק: יש לנו פה כמה וכמה הסתייגויות.
אורית סטרוק: גמרת לקרוא את סעיף 7?
הלשכה המשפטית: כן.
אורית סטרוק: יש לי הסתייגויות.
אלי בן-דהן: גם פה זו סטייה מהקריאה הראשונה, שהדברים יהיו ברורים.
אלי בן-דהן: זה שונה ממה שהצבענו פה בקריאה הראשונה.
אלי בן-דהן: מי שצריך פה לנמק זה חבר הכנסת שטרן שמשנה, לא אנחנו.
יריב לוין: יש הסכמה על הנוסח של סעיף 7 כמו שנתקבל בקריאה הראשונה?
קארין אלהרר: האם יש הסכמה, אלעזר?
יריב לוין: האם מסכימים על סעיף 7 כמו שהוא, בלי הסתייגויות, בנוסח הקריאה הראשונה?
יריב לוין: אז לא הבנתי.
יריב לוין: הבנתי את הבעיה בדיוק.
יריב לוין: שינמקו הסתייגויות ונמשיך.
יריב לוין: חבל על הזמן.
איילת שקד: יריב, שנייה.
איילת שקד: הרב אלי, בקריאה הראשונה אמרנו ששמנו את הדברים שמוסכמים, לכן יריב שואל האם הנוסח שעבר בקריאה - - -
אורית סטרוק: איילת, אנחנו לא יכולים לקבל החלטה ככה ליד השולחן.
יריב לוין: חברת הכנסת סטרוק, תקשיבי, כדאי שקצת היגיון יהיה, לפחות טיפה.
יריב לוין: לא הרבה, קצת.
יריב לוין: ולא ריקוד קצת קדימה ואחד אחורה ומדלגים על המשבצת.
איילת שקד: הרב אלי, אתה יודע מה עלה לקריאה ראשונה בסעיף 7?
אלי בן-דהן: אני אקרא לכם.
יריב לוין: יש 7 כנוסח הקריאה הראשונה שהיה מוסכם.
יריב לוין: אם אתם חוזרים גם מההסכמה על סעיף 7, תגידו.
יריב לוין: אם אתם אומרים: אנחנו עומדים על 7 כמו בקריאה הראשונה, מצוין.
איילת שקד: נשמע רגע מה ההסתייגויות לסעיף 7.
יריב לוין: לא צריך הסתייגויות אם אתם מסכימים לסעיף 7 בנוסחו בקריאה הראשונה.
קארין אלהרר: סעיף 7 בקריאה הראשונה.
אלי בן-דהן: 7(א).
אלי בן-דהן: "כשיר להתמנות לראש מערך הגיור מי שכשיר להתמנות לדיין" - - -
קארין אלהרר: לא צריך לקרוא, רק תגיד אם זה מוסכם.
יריב לוין: אני שואל אותך.
יריב לוין: האם אתם מסכימים לסעיף 7 כנוסח הקריאה הראשונה?
אלי בן-דהן: על מה שכתוב כאן אנחנו מסכימים.
אלי בן-דהן: רגע, אבל דקה.
אלי בן-דהן: תן לי רק משפט.
אלי בן-דהן: יש פה דבר שעליו לא הסכמנו ולא העלינו אותו בוועדה, והוא - - -
קארין אלהרר: אז גם זה לא מוסכם.
אלי בן-דהן: 7(א) - - -
אלי בן-דהן: חבר'ה, אל תבלבלו אותי.
אלי בן-דהן: 7(א), מה שכתוב מוסכם.
אלי בן-דהן: יש דבר שאנחנו רוצים להוסיף עליו, והוא, "7(ב)", תקרא לו, או "7א(1)", והוא מיהו ראש מערך הגיור.
אלי בן-דהן: אנחנו רוצים להוסיף שראש מערך הגיור הוא סמכות הלכתית ויכוון את כלל מערך הגיור כמו שכתוב בהחלטת הממשלה, רבותי.
אלי בן-דהן: אתם רוצים לשנות אותה, תשנו אותה, אבל זאת החלטת הממשלה.
קארין אלהרר: חבר הכנסת שטרן - - -
אלי בן-דהן: אני רוצה להגיד פה עוד משפט שיהיה ברור.
אלי בן-דהן: כשהחוק הזה הובא לוועדת השרים לענייני חקיקה בנוסחו, כפי שכתב אותו חבר הכנסת שטרן, לא נאמר לחברי ועדת השרים שיש פה סטייה ברורה מהחלטות הממשלה.
אלי בן-דהן: ואני בטוח שלו חברי ועדת השרים היו יודעים שיש פה סטייה בכמה וכמה עניינים מהחלטות הממשלה, היו עוצרים ואומרים: רק רגע, בואו נראה ונדון בעניין.
יריב לוין: ברור, היו אומרים: אתם צריכים לעשות תיאום.
אלי בן-דהן: אז אני אומר לכם ש-7א כמו שהוא, 7א בלבד, אם הוא יישאר כך, הוא סטייה מהחלטות הממשלה.
קארין אלהרר: תודה, אדוני סגן השר.
קארין אלהרר: חבר הכנסת שטרן.
קארין אלהרר: לא מסכים?
אלעזר שטרן: למה לא את התוספת "הלכתי"?
אלעזר שטרן: אני אומר לך למה.
אלעזר שטרן: בגלל שגם חברות כנסת אחרות לא רוצות שיהיה כתוב פה במפורש שאין נשים בתפקידים האלה של ראש מערך הגיור, וזאת המשמעות.
קארין אלהרר: ההסתייגות נרשמה.
קארין אלהרר: נצביע עליה.
יריב לוין: כן, אבל בתפקיד של ראש מערך הגיור לא תהיה כרגע אישה.
יריב לוין: אני לא רואה את הבעיה, אלעזר.
יריב לוין: הרי ראש מערך הגיור אמור להנחות אותם הלכתית, אחרת מי מנחה אותם?
יריב לוין: אז מי מנחה אותם?
<בת-שבע שרמן-שני: גם אישה יכולה להנחות הלכתית.
<בת-שבע שרמן-שני: למה אישה לא יכולה להנחות הלכתית?
יריב לוין: אתם רוצים להשיג את כל העולם?
יריב לוין: כל העולם לא יהיה בפעם אחת.
יריב לוין: אם אתם רוצים לשחק לידיהם, זאת השיטה.
יריב לוין: תגידו לי רק אם זה המצב, שאני אבין.
קארין אלהרר: חבר הכנסת לוין - - -
<בת-שבע שרמן-שני: בשאילתה שנשאל סגן השר, הוא טען שזה תפקיד מינהלי שגם נשים יכולות למלא.
אלי בן-דהן: כתבנו גם מכתב תשובה.
קארין אלהרר: סליחה, רק שנייה.
משה גפני: האם אני יכול להגיש הסתייגות?
קארין אלהרר: רגע, גפני.
קארין אלהרר: היא היתה באמצע משפט.
קארין אלהרר: אפשר לתת לה?
<בת-שבע שרמן-שני: אני עורכת-דין.
<בת-שבע שרמן-שני: בשאילתה שנשאל סגן השר בן-דהן בדצמבר 2013 - - -
קארין אלהרר: בת שבע, רק את העמדה, בלי השאילתה.
קארין אלהרר: מה העמדה?
<בת-שבע שרמן-שני: הוא אמר שזה תפקיד מינהלי.
<בת-שבע שרמן-שני: גם אם יש פה איזה אלמנט הלכתי, אני מסכימה, אני לא מבינה למה נשים לא תוכלנה למלא בתפקיד של הנחיה הלכתית.
<בת-שבע שרמן-שני: אין הלכה כזאת, וודאי לפי עקרונות היסוד של מדינת ישראל.
<בת-שבע שרמן-שני: כדי לסטות מזה צריך להסביר מדוע רק גברים יכולים למלא את זה.
יוני שטבון: את אומרת להכניס הסתייגות?
אלי בן-דהן: היא לא יכולה, היא לא חברת כנסת.
קארין אלהרר: היא ברשות דיבור.
יוני שטבון: סליחה.
<בת-שבע שרמן-שני: אני לא יועצת פוליטית, אני מדברת על הפן העקרוני.
<בת-שבע שרמן-שני: גם נשים ממלאות תפקידים בהנחיה הלכתית.
<בת-שבע שרמן-שני: אני לא מבינה למה זה צריך להיות גברים.
<בת-שבע שרמן-שני: בדיון הקודם הועלתה הסתייגות בעניין, והוחלט שזה יידון לקראת הקריאה השנייה והשלישית.
קארין אלהרר: תודה, חבר הכנסת גפני.
משה גפני: בסעיף הזה אנחנו מדברים על ראש מערך הגיור, שהוא נושא הלכתי.
משה גפני: הוא מתחיל בתפקיד המינהלי ומסיים בתפקיד ההלכתי בסופו של דבר, ולחלוטין לא היו מסכימים בשום ערכאה שיפוטית אחרת שיהיה דבר כזה שבו נשיא בית המשפט או נשיא בית הדין - - -
אלעזר שטרן: לא נשיא בית המשפט, זה הרב הראשי.
משה גפני: שנייה.
משה גפני: תאמין לי שאני יודע, כמוך.
קארין אלהרר: אלעזר, הוא ברשות דיבור.
<בת-שבע שרמן-שני: הוא מונחה על-ידי אישה, חס וחלילה...
משה גפני: ברוך השם, בת שבע – יש לה היום עדנה, אז היא מקבלת את כל הגיבוי.
קארין אלהרר: חבר הכנסת גפני - - -
משה גפני: זה היה בשקט, לא רציתי שתשמעי.
קארין אלהרר: שמעתי בכל זאת.
משה גפני: לא טוב...
משה גפני: על כל פנים, אני מבקש שתהיה הסתייגות, אני גם אסביר מדוע.
דוד רותם: יש לך דקה כדי לנמק.
קארין אלהרר: כן, דקה להסתייגות.
משה גפני: נדבקת ממנו?
קארין אלהרר: לא, לא, לא נדבקתי.
קארין אלהרר: הייתי הרבה יותר חריפה - - -
דוד רותם: אני חזרתי.
אורית סטרוק: תחליטו מי משניכם מנהל את הדיון.
קארין אלהרר: הוא מיתן אותי.
קארין אלהרר: דקה, גפני.
דוד רותם: אני מנהל את הדיון, לא את.
אורית סטרוק: דודו אומר שהוא מנהל את הדיון.
דוד רותם: לא את, בכל מקרה.
אורית סטרוק: אני ודאי לא מנהלת.
אורית סטרוק: אולי תעשו את זה בדואט.
משה גפני: מה עשתה לך אורית סטרוק, שאתה כל הזמן נגדה?
דוד רותם: גפני, אתה מוכל לדבר את הדקה שלך כדי לגמור?
משה גפני: ראש מערך הגיור לא יוכל לבצע את תפקידיו מבלי שיהיה לו אישור בכתב מנשיא בית הדין הרבני הגדול.
משה גפני: הסיבה שאני דורש את זה, מכיוון שכאן לא מדובר על הרשות להגנת הצרכן או לא מדובר על דברים שהם אזרחיים לחלוטין; כאן מדובר על נושא מאוד מהותי, מאוד מהותי בחיים היהודיים של העם היהודי.
משה גפני: הנושא הזה של הגיור הוא נושא הלכתי מובהק.
משה גפני: אין שום דבר אחר שמלווה את העניין הזה.
משה גפני: אפשר לעשות את הפעולות הטכניות, אפשר לעשות באופן כזה, אבל מי שאחראי על הגיור בסופו של דבר זה נשיא בית הדין הרבני הגדול, ואי-אפשר לעשות פעולות מהסוג הזה ולחוקק חוק חדש שבו הנושא של מערך הגיור יהיה מערך אזרחי לחלוטין, מבלי שום נגישות של נשיא בית הדין הרבני הגדול.
משה גפני: לכן אני מבקש את ההסתייגות הזאת בשם כל סיעת יהדות התורה, ואני חושב שגם בשם ש"ס.
אברהם מיכאלי: גם ש"ס מצטרפים לזה, וננמק כמה הסתייגויות.
הלשכה המשפטית: מה בדיוק ההסתייגות אומרת?
משה גפני: ההסתייגות אומרת - - -
משה גפני: - - - לא יוכל לבצע את הפעולות שלו מבלי שיהיה לו אישור בכתב מנשיא בית הדין הרבני הגדול על הפעולות העקרוניות שהוא מבצע, ושהגיור יהיה בחתימתו של נשיא בית הדין הרבני הגדול.
אלעזר שטרן: זה מופיע כבר היום בחוק.
אלי בן-דהן: חתימתו זה בסוף, זה אחר-כך, זה בסעיף אחר.
משה גפני: אני רוצה שיהיה כתוב פעמיים, בגלל שכל החוק הזה מצחיק, אז שגם ההסתייגויות יהיו מצחיקות.
דוד רותם: ההסתייגויות שלך תמיד מצחיקות.
משה גפני: והחוקים שאתה מעביר הם רציניים.
<ידידיה צבי שטרן: השאלות כאן הן אינן שאלות של ניסוח כזה או אחר של סעיף.
<ידידיה צבי שטרן: יש פה עניין קונספטואלי מרכזי שצריך להכריע בו.
<ידידיה צבי שטרן: האם אנחנו רוצים שראש מערך הגיור יהיה דמות הלכתית שקובעת מדיניות הלכתית בנוגע לגיור או דמות מינהלית שמפקחת על דמויות הלכתיות שמכריעות בנושא הגיור?
<ידידיה צבי שטרן: מסורת ההלכה הברורה היא שבית דין קובע מיהו גר ומי לא.
<ידידיה צבי שטרן: זו הסמכות של כל בית משפט, של כל בית דין.
<ידידיה צבי שטרן: מי שנמצא על-פי הצעת החוק בבית הדין לגיור, כולו מורכב מאנשים שהרבנות הראשית מינתה אותם לתפקידם.
מרב מיכאלי: ואישרה אותם.
<ידידיה צבי שטרן: ואישרה אותם.
<ידידיה צבי שטרן: לפי הצעת החוק שלפנינו מי שיושב וקובע האם האדם הזה הוא גר או לא זה אנשים שהרבנות הראשית הסמיכה אותם הלכתית לעשות את העניין.
אלי בן-דהן: לא, לא, לא.
אלי בן-דהן: לא, זה לא נכון.
מרב מיכאלי: בטח שזה נכון.
<ידידיה צבי שטרן: סליחה.
<ידידיה צבי שטרן: תרשה לי רק להשלים, הרב אלי.
אלי בן-דהן: רב עיר פה, היא לא הסמיכה אותו.
<ידידיה צבי שטרן: הרב אלי, תרשה לי להשלים.
אלי בן-דהן: זה לא נכון.
<ידידיה צבי שטרן: האם יעלה על הדעת שיהיה בית משפט - - -
משה גפני: אם מוסמכים לגיור, מה החוק הזה עושה?
משה גפני: אז גם היום אפשר?
<ידידיה צבי שטרן: האם יעלה על הדעת שיהיה בית משפט שמעליו תהיה סמכות שתקבע לו מה התוכן שהוא - - -
משה גפני: אף אחד לא הסמיך אותם.
משה גפני: ידידיה, אף אחד לא הסמיך אותם.
משה גפני: אחרת, למה החוק?
<ידידיה צבי שטרן: ברשותך, היושבים - - -
משה גפני: אל תפגע באלעזר שטרן, אחרת יגידו שהוא לא עשה כלום.
<ידידיה צבי שטרן: היושבים בבית הדין לגיור, הם כולם אנשים שסמכותם מגיעה אליהם מכוח היותם ממונים על-ידי הרבנות הראשית לישראל - -
<ידידיה צבי שטרן: - - ודי בכך.
אלי בן-דהן: לא לפי הצעת החוק.
אלי בן-דהן: ידידיה, זה לא נכון.
אלי בן-דהן: החוק אומר שכל רב עיר יוכל להקים בית דין לגיור.
אלי בן-דהן: הוא לא כיהן ברבנות הראשית, הוא לא מתייעץ אתם.
<ידידיה צבי שטרן: אולי לא הובנתי, אז אני אסביר.
אלי בן-דהן: אתה אומר דברים לא נכונים.
<ידידיה צבי שטרן: אני משתדל להגיד דברים נכונים.
משה גפני: במקרה הזה זה לא נכון.
משה גפני: הוא לא הוסמך.
<ידידיה צבי שטרן: חברים, רב עיר – מונה על-ידי מי?
<ידידיה צבי שטרן: על-ידי הכנסת?
משה גפני: על-ידי הרבנות הראשית.
<ידידיה צבי שטרן: על-ידי הרבנות הראשית.
<ידידיה צבי שטרן: נתנו לו את הסמכות להיות אחראי בכל ירושלים על ענייני הדת, אבל להחליט האם הוא יכול לגייר, על-פי ההלכה סמכות הגיור נתונה לכל אחד ולא רק לרב.
משה גפני: אפשר גם להחליט שכל מוהל יכול וכל שוחט.
אלי בן-דהן: ידידיה, הרי אתה יודע לבד שזה לא בסמכותו.
אלי בן-דהן: זה דבר אחד.
<שאול פרבר: זה לא דבר חדש, ואתה יודע את זה כמוני.
<שאול פרבר: זה בדיוק מה שקרה לפני הקמת מערך הגיור.
<שאול פרבר: זה בדיוק מה שקרה.
אלי בן-דהן: מה פתאום.
אלי בן-דהן: אתה טועה.
<שאול פרבר: הם גיירו.
<ידידיה צבי שטרן: אני רק רוצה להשלים את הטענה עד הסוף.
אלי בן-דהן: כשרבני עיר גיירו, הם גיירו בסמכות של שני הרבנים הראשיים לישראל.
<ידידיה צבי שטרן: האם אני יכול להשלים את הטענה, ברשותכם?
<ידידיה צבי שטרן: תודה.
<ידידיה צבי שטרן: השורה התחתונה היא כזאת.
<ידידיה צבי שטרן: האם אנחנו רוצים שבמדינת ישראל יהיה לאדם אחד, הרב הראשי לישראל, היכולת להחליט לגבי כל אחד ואחד האם הוא גר או לא מבחינת ראות לא הלכתית - - -
משה גפני: לא, אבל הוא יכול להסמיך דיינים.
עליזה לביא: הוא בעצמו לא דיין, אני מזכירה לכם.
משה גפני: הוא יכול להסמיך.
<ידידיה צבי שטרן: משבר הגיור שאנחנו נמצאים בעיצומו, זה שנים רבות, קשור לעובדה שהכול היררכי, מגיע לאדם אחד, והאדם האחד הזה, דעתו ההלכתית היא דעת קצה בהלכה.
<ידידיה צבי שטרן: את זה צריך לשנות ואני ממליץ לאלעזר שטרן לא לוותר על העניין הזה.
<ידידיה צבי שטרן: העניין הוא מינהלי גרידא.
משה גפני: אני דווקא שמח שאתם הולכים בקיצוניות על הכול, מפני שאחרת הייתי במיעוט.
משה גפני: למזלי אתם הולכים בקיצוניות.
משה גפני: אתה מדבר על מערך גיור.
משה גפני: מה שאלעזר שטרן עשה, הוא ערב פה הרבה דברים, הוא היה יכול ללכת במתינות, ואז הייתי מבודד.
משה גפני: היום ברוך השם - - -
<ידידיה צבי שטרן: הרב גפני, המשמעות היא - - -
משה גפני: אם אתם יכולים, תקצינו עוד יותר.
דוד רותם: אתה במיעוט בכל מקרה.
משה גפני: חוץ מבוז'י הרצוג, אמרת.
דוד רותם: אם בוז'י הרצוג יסמוך עליך, הוא לא יהיה ראש ממשלה.
משה גפני: נראה לי שהדרך שלו עוברת דרכי.
משה גפני: עד לפני שבועיים הוא לא היה בכלל מועמד, עכשיו הוא מועמד ואתם עומדים לצאת החוצה בכלל מהכנסת.
משה גפני: עם אחוז החסימה שעשיתם.
משה גפני: הערבים יבואו לפה עם 15 מנדטים, ואתם יכולים ללכת לאוניברסיטה...
עליזה לביא: אתה יודע למי ניתנה הנבואה.
משה גפני: רואים את הסקרים, הם כבר פחות מארבעה מנדטים.
עליזה לביא: תלוי.
עליזה לביא: ביתד נאמן אולי זה הסקרים.
משה גפני: יתד נאמן הוא היחיד שמביא את הסקרים, ואתם יורדים ל-11.
עליזה לביא: כי אין שם שמות של נשים.
משה גפני: עכשיו השתקת אותי עם הסקר שאתם 11 מנדטים.
עליזה לביא: תמיד אני משתיקה אותך.
אלי בן-דהן: עד מתי הדיון הזה?
קארין אלהרר: עד דלא ידע – מצוות פורים.
<קריאה: ב-11:30 יש לנו רביזיה.
אלי בן-דהן: אני הבנתי שב-11:00 הוא מסתיים.
דוד רותם: יש לי ב-11:30 שתי רביזיות.
דוד רותם: אחת על החוק הזה ואחת על החוק השני.
אלי בן-דהן: האם הדיון עד 11:30?
דוד רותם: הדיון לפחות עד 12:00.
דוד רותם: אני רוצה לגמור את ההצבעה היום.
קארין אלהרר: יאללה.
קארין אלהרר: אז בואו נגמור.
קארין אלהרר: חבל על הפיליבסטר הזה, באמת.
אורית סטרוק: בסעיף 7(א), הנוסח שמונח בפני חברי הוועדה, זה "ראש מערך הגיור יפעל לביצוע תפקידי מערך הגיור.
אורית סטרוק: הנוסח שאני מציעה הוא "ראש מערך הגיור יהיה סמכות הלכתית, יפעל ויכוון את כלל מערך הגיור, בהתאם להנחיות ההלכתיות של הרב הראשי לישראל".
אלי בן-דהן: סליחה, הערה לסדר.
אלי בן-דהן: גם פה זה סטייה מסעיף 7(א) שבקריאה הראשונה.
אלי בן-דהן: לפחות למען הסדר הטוב, 7(א) מהקריאה הראשונה עליו הסכמנו.
אלי בן-דהן: מה שחבר הכנסת אלעזר שטרן הביא עכשיו, את 7(א) החדש, הוא חדש לגמרי.
אלי בן-דהן: אני רוצה לקרוא לו (ב) או (ג) או משהו אחר.
אלי בן-דהן: זה לא הובא בקריאה הראשונה.
אלי בן-דהן: חבר'ה, בכל המערכת הזאת זה סדרים חדשים לגמרי.
אלי בן-דהן: אני לא מכיר את זה, אני לא חבר כנסת ותיק, אבל אני ותיק בוועדת החוקה.
משה גפני: זה בניגוד להחלטת ועדת השרים לענייני חקיקה, מה שהוא מביא עכשיו?
אלי בן-דהן: הנוסח הזה לא היה בפני ועדת השרים לענייני חקיקה.
אלי בן-דהן: זה בניגוד לוועדת השרים לענייני חקיקה מבחינה זו שוועדת השרים לא ידעה שיש פה סטייה מהחלטות הממשלה.
משה גפני: הרב בן דהן, היות שאתה חבר כנסת חדש, אני רוצה להגיד לך שהייתי כמה פעמים בקואליציה, יש ההסכם הקואליציוני שמצורף אליו נספח, דרכי עבדות הקואליציה, וכולם מחויבים לזה, כל חברי הקואליציה, ורק מה שהוסכם בוועדת השרים לענייני חקיקה אפשר להביא להצבעה כאן בוועדה.
דוד רותם: יש לך טעות, אני יכול להביא להצבעה כל מה שאני - - -
משה גפני: דיברתי אתו.
דוד רותם: שיהיה לך ברור, אני יכול להביא להצבעה כל דבר.
אלי בן-דהן: אני מסכים אתך ומה שנעשה כאן זה בניגוד להסכם שלנו.
משה גפני: בניגוד לעמדת הקואליציה.
דוד רותם: אז תנקטו בצעדים.
משה גפני: נכון, אנחנו ננקוט בצעדים.
משה גפני: אני מכיר את הנספח הזה בגלל שלפני הרבה שנים הייתי מהמנסחים שלו.
אלי בן-דהן: בהחלטת ועדת השרים לענייני חקיקה כתוב שהחוק יובא בתיאום אתי.
יוני שטבון: זה מופיע בנספח של החלטת ועדת השרים?
משה גפני: מה "קדימה"?
דוד רותם: שמעת פעם את המושג קדימה?
משה גפני: בטח ששמעתי.
משה גפני: הם הלכו נגד תלמידי ישיבות ונמחקו.
אורית סטרוק: "קדימה" זה 29 מנדטים - - -
דוד רותם: "קדימה" זה אלה שרוצים את בוז'י הרצוג.
משה גפני: הם הלכו נגד בחורי ישיבות.
דוד רותם: אני מבקש להפסיק עם הברברת.
דוד רותם: אני מבקש לנמק את ההסתייגות הבאה.
אורית סטרוק: דרך אגב, אין לי שום ברברת, אני בסך הכול מנסה לנמק את ההסתייגויות שלי.
דוד רותם: לא את מברברת, גפני לא מפסיק לברבר.
אלי בן-דהן: לטובת הסדר אני מציע שסעיף 7(א) שמופיע בקריאה הראשונה, ואני מניח שעל זה לאלעזר לא יהיו הערות, הוא יישאר, וסעיף 7(א) שהוא מביא היום ייקרא "7(ב)" או משהו אחר.
אלי בן-דהן: אלעזר, אתה מבין מה שאני אומר?
הלשכה המשפטית: אני מבין.
אלי בן-דהן: אתה היועץ המשפטי, תגיד את העניין.
אלי בן-דהן: אתם רוצים הכול בבלגן, בבקשה.
דוד רותם: אני מבקש את ההסתייגות הבאה.
אורית סטרוק: אני בכל זאת רוצה, בעקבות הדברים הנכוחים של הרב אלי, רק להבין אם יש הסכמה או אין הסכמה של חבר הכנסת שטרן להכניס בחזרה את סעיף 7(א) מהנוסח הכחול.
אורית סטרוק: ואם לא, אז למה לא?
אורית סטרוק: הצבעת בעד זה.
אלי בן-דהן: המליאה הצביעה בעד.
אלעזר שטרן: הצבעתי בעד זה, אמרת גם את קודם, כמו שהרב אלי הסכים אתי על דברים אחרים והוא חזר בו.
אלעזר שטרן: זהו, אמרתי את שלי.
אברהם מיכאלי: שמח.
דוד רותם: קדימה, תנמקי.
אורית סטרוק: כמו שאמרנו, תהליך של גיור הוא בעצם תהליך הלכתי.
אורית סטרוק: אדם שאיננו יהודי, שרוצה להפוך ליהודי, הוא לא יכול לעשות את זה באמצעות חוק של הכנסת, הוא צריך לעשות את זה באמצעות תהליך הלכתי של גיור, ולכן ראש מערך הגיור צריך להיות סמכות הלכתית.
אורית סטרוק: אם הוא לא סמכות הלכתית, כל תהליך הגיור הוא פיקציה, ואנחנו נמצאים חוטאים חטא גדול מאוד כלפי אותם אנשים שמבקשים להתגייר, שאנחנו בוחרים להם את המוצר הלוא נכון.
אורית סטרוק: הם מבקשים להיות יהודים - - -
עליזה לביא: חברת הכנסת סטרוק, היתה שאילתה.
עליזה לביא: אני שאלתי שאילתה את סגן השר.
דוד רותם: את לא מפריעה.
אורית סטרוק: אני מודה לך שאתה לא מאשים אותי בפעם הזאת על האריכות של הדברים.
אורית סטרוק: נמצאנו מוכרים לאותם אנשים שמבקשים לעשות שינוי משמעותי בחייהם, להצטרף לעם היהודי, והם מעוניינים בתהליך הזה – אנחנו מייצרים להם מוצר פגום, אנחנו מוכרים להם מוצר שלא ייתן להם את התפוקה שהם מבקשים.
אורית סטרוק: ולכן אם אנחנו לא נדאג שראש מערך הגיור יהיה סמכות הלכתית, ואם אנחנו לא נדאג שהוא יפעל בהתאם להנחיות ההלכתיות של הרב הראשי לישראל, אז אותם אנשים שעושים את כל התהליך, את כל המסע הארוך הזה, מתוך רצון כן ואמיתי – שחבר הכנסת שטרן רוצה כל-כך לעזור להם להצטרף לעם היהודי – בסופו של יום הם ימצאו את עצמם עם איזו תווית שכתוב עליה שהחוק שהעבירו כאן בכנסת עוזר להם, אבל בעצם הם לא חלק מהעם היהודי.
אורית סטרוק: ולכן ההסתייגות הזאת היא בלתי נמנעת.
אלי בן-דהן: מה מחליטים לגבי 7(א) של הקריאה הראשונה?
דוד רותם: אני לא מחליט על זה כלום - -
קארין אלהרר: אלעזר עומד על הנוסח שלו.
דוד רותם: - - אלעזר עומד על הנוסח שלו.
אלי בן-דהן: אז זה יורד.
אברהם מיכאלי: מה יורד?
אלי בן-דהן: אני רוצה להבין מה הפרוצדורה.
אברהם מיכאלי: יש לנו הסתייגות על זה.
דוד רותם: יש הסתייגות, בסוף נצביע על הכול.
אלי בן-דהן: צריך להצביע על זה.
אלי בן-דהן: אתה מוריד את סעיף 7(א), שאושר במליאה לקריאה הראשונה, ואתה מביא 7(א) חדש?
אלי בן-דהן: צריך להצביע על זה, לא?
דוד רותם: אני אצביע על זה.
הלשכה המשפטית: אי-אפשר כרגע להצביע, כי יש טענת "נושא חדש".
דוד רותם: אני לא יכול, כי יש טענת "נושא חדש".
דוד רותם: אני צריך לעלות אתה לוועדת הכנסת, אחר-כך אני אצביע על הכול.
אורית סטרוק: יש לי הסתייגות לגבי סעיף קטן (ב).
אברהם מיכאלי: 7(ב).
אורית סטרוק: בסעיף הנוכחי כתוב: "ראש מערך הגיור יתמנה בידי הממשלה לפי הוראות סעיף 23 לחוק שירות המדינה (מינויים), התשי"ט–1959, לפי המלצת ועדה לאיתור ראש מערך הגיור, ובלבד שלפחות מחצית מחבריה תהיינה נשים".
אורית סטרוק: קודם כול, אני רוצה להעיר שהמשפט האחרון הזה, המילים האחרונות - - -
אברהם מיכאלי: כתוב 20%.
קארין אלהרר: לא. לא. לא.
קארין אלהרר: זה השתנה.
אלעזר שטרן: בנוסח שעלה לאתר הוועדה כתוב ב"בהרכב ועדת האיתור יינתן ייצוג הולם לבני שני המינים".
אורית סטרוק: זה אותו דבר, לא משנה.
קארין אלהרר: לא, זה לא אותו דבר.
אורית סטרוק: יש פה דבר שלא היה קיים בהצעה שהצבענו עליה כאן ושהצבענו עליה גם במליאה - - -
קארין אלהרר: את נגד נשים?
אורית סטרוק: אני ודאי לא נגד נשים.
קארין אלהרר: אז?
אורית סטרוק: אני חושבת שהמטרה של התוספת הזאת כאן היא מטרה שאנחנו מתנגדים אליה.
קארין אלהרר: למה את מתנגדת לזה שיהיו נשים בהרכב?
אורית סטרוק: אני שמחה, קארין, שסוף-סוף את רוצה שאני ארחיב.
דוד רותם: אני לא רוצה שתרחיבי.
קארין אלהרר: אם את כבר אוהבת לדבר - - -
אורית סטרוק: אם כבר יש לנו הזדמנות, בואו נדבר על זה.
אורית סטרוק: קודם כול, אני רוצה להגיד שאני נגד השיטה הזאת שבה כולנו כאן ביחד הסכמנו על נוסח מסוים, הצבענו עליו.
אורית סטרוק: עלינו למליאה והצבענו עליו שוב.
קארין אלהרר: אחרי שאמרנו שזה אפשרי - - -
אורית סטרוק: אני חושבת שכל השיטה הזאת היא שיטה, אני לא רוצה להגיד בלתי אפשרית - - -
<בת-שבע שרמן-שני: הנושא הזה נשאר פתוח גם בדיון הקודם לקראת הראשונה.
דוד רותם: סליחה, בת שבע.
אורית סטרוק: כל התוספת הזאת בסוף סעיף קטן (ב), שהוסיף פה אלעזר שטרן, היא תוספת שלא הצבענו עליה, אני מזכירה את זה.
אורית סטרוק: עכשיו אני רוצה להגיד את ההסתייגות, כפי שאני מציעה.
אורית סטרוק: "ראש מערך הגיור יתמנה בידי הממשלה, לפי הוראות סעיף 23 לחוק שירות המדינה (מינויים), התשנ"ט-1959, לפי המלצת ועדה לאיתור ראש מערך הגיור, ובלבד שלפחות 20% מחבריה יהיו נשים" – קארין, פה אני משיבה לשאלתך בנושא הנשים - - -
קארין אלהרר: זה רק 20%.
דוד רותם: איפה אלעזר?
קארין אלהרר: הוא יצא.
<בת-שבע שרמן-שני: 20% מהמתגיירים זה גברים, אז באמת הגיוני ש-20% מוועדת האיתור יהיו נשים.
עליזה לביא: אני לא מבינה.
עליזה לביא: למה את אומרת את זה?
עליזה לביא: מאיפה זה מגיע?
עליזה לביא: כששאלתי אותך אם את פמיניסטית או לא, אמרת לי: אני באתי לארץ-ישראל.
עליזה לביא: עכשיו גם בנושא הגיור אותו דבר?
דוד רותם: יש פה ויכוח?
עליזה לביא: לא ויכוח.
דוד רותם: בוועדה הזאת אין ויכוחים.
עליזה לביא: הגשתי הסתייגות בפעם הקודמת בעניין של הנשים.
עליזה לביא: מה בעצם התהליך שקורה כאן?
דוד רותם: התהליך שקורה כאן שאורית רוצה להיות דבוקה ל-20%, לא יותר.
<בת-שבע שרמן-שני: התקדמות מאפס.
<אברהם קטלן: לא פחות, אדוני.
אורית סטרוק: יש פה תהליך באמת מאוד בעייתי.
אורית סטרוק: האם אפשר לקרוא לחבר הכנסת שטרן שישמע את ההסתייגות שלי?
דוד רותם: כן, אני רוצה שאלעזר ייכנס.
דוד רותם: ביקשתי שהוא ייכנס.
דוד רותם: יכול להיות שהוא יסכים לזה.
קארין אלהרר: אורית, למה 20% ולא 50%?
עליזה לביא: למה לא 5%, למה 20%...
דוד רותם: זה גם יותר מדי 5%...
אורית סטרוק: קארין, אם היינו יושבים ודנים עם חבר הכנסת אלעזר שטרן כפי שהוא בעצמו העלה - - -
קארין אלהרר: עכשיו את מענישה את הסקטור הנשי בגלל שאלעזר לא הלך אתך?
דוד רותם: אלעזר, יש פה הצעה של אורית - -
אורית סטרוק: לא גמרתי לקרוא אותה, אגב.
עליזה לביא: הוא יודע את זה בעל-פה.
דוד רותם: - - "לפי המלצת ועדה לאיתור ראש מערך הגיור, ובלבד ש-20% מחבריה תהיינה נשים.
<קריאה: לפחות.
דוד רותם: לפחות.
אלעזר שטרן: הלכתי לפי חברת סיעתה, חברת הכנסת שולי מועלם, שכדי לא להיכנס - - -
אורית סטרוק: שולי מועלם מסכימה אתי בהסתייגות הזאת.
<בת-שבע שרמן-שני: זה לא מה שהיא אמרה בדיון.
עליזה לביא: זה לא מה שהיא אמרה כאן.
אלעזר שטרן: כדי לא להיכנס - - -
דוד רותם: לא מעניין אותי שולי מועלם ולא אורית סטרוק.
אלעזר שטרן: אני אגיד לך עוד מעט גם על זה.
דוד רותם: האם אתה מסכים ל-20%?
אלעזר שטרן: לפחות 20%.
עליזה לביא: למה, חבר הכנסת שטרן?
אלעזר שטרן: אמרתי שאני אשקול את זה, גם אני צריך לשאול, יש לי שותפים לחוק הזה.
אורית סטרוק: מי השותפים שלך?
עליזה לביא: אני.
עליזה לביא: אני פה.
אורית סטרוק: אני ממשיכה?
אורית סטרוק: מי משניכם עונה לי כן?
דוד רותם: אני מנהל את הישיבה.
קארין אלהרר: דודו מנהל את הישיבה.
אורית סטרוק: את רק עושה לי כינור שני?